**PÁLYÁZATI FELHÍVÁS**

A Győr-Moson-Sopron Megyei Büntetés-végrehajtási Intézet

Parancsnoka pályázatot hirdet

**KÖRLETFELÜGYELŐ**

beosztás betöltésére, hivatásos tiszthelyettesi jogviszonyba,

teljes munkaidőben, határozatlan időtartamra.

Pályázati feltételek:

* magyar állampolgárság,
* állandó belföldi lakóhely,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* érettségi bizonyítvány,
* egészségi, pszichikai, fizikai alkalmasság, kifogástalan életvitel

A pályázatok elbírálásánál előnyt jelent:

* alapfokú büntetés-végrehajtási szaktanfolyami vizsga
* büntetés-végrehajtás biztonsági szakterületén korábban szerzett szakmai gyakorlat, tapasztalat

A munkakörrel járó főbb feladatok:

* a szolgálati ideje alatt kiemelt figyelmet fordít a biztonsági intézkedések maradéktalan érvényesülésére,
* biztonsági szemle, - vizsgálat és ellenőrzés végrehajtása,
* szolgálati feladatait a szolgálatteljesítésre vonatkozó szabályokat rögzítő rendelkezések, valamint a Szolgálati Szabályzat előírásai szerint köteles ellátni,
* szolgálati feladatai során a mindenkor hatályos Alaki és Öltözködési Szabályzatban foglaltakat köteles maradéktalanul betartani,
* ismerje a szakmai tevékenységét érintő jogszabályokat, valamint a szerv belső normáit, folyamatosan törekedjen a korszerű ismeretek elsajátítására, megőrzésére és gyarapítására, feladatellátása során ezek felhasználásával, legjobb tudása szerint eljárva

Pályázat tartalmazza:

* a legfontosabb személyes adatokat és elérhetőséget is tartalmazó részletes szakmai, fényképes önéletrajzot (jelenlegi és korábbi munkahelyek feltüntetésével),
* állami, szakmai végzettséget, idegen nyelvismeretet és a jogosítványt igazoló okiratok másolatát,
* hozzájáruló nyilatkozatát, arra vonatkozóan, hogy a pályázati anyagot az elbírálásában résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik,

Munkavégzés helye: Győr-Moson-Sopron Megyei Büntetés-végrehajtási Intézet; 9021 Győr, Jókai utca 18.

Illetménye: A rendvédelmi adatokat ellátó szervek hivatásos állományának szolgálati jogviszonyáról szóló 2015. évi XLII. törvény alapján (Helyi, Tiszthelyettesi besorolási osztály B. besorolási kategória)

Egyéb juttatások: utazási költségtérítés, cafeteria, ruházati illetmény, albérleti hozzájárulás

Áthelyezés esetén Győrben, lakótelepi 2 szoba összkomfortos, 3 fő elhelyezésére alkalmas, jól felszerelt panellakásban biztosított a szállás. Költségek: rezsi, közös költség, TV-internet előfizetés. A munkahelyre történő bejárás helyi autóbusszal megoldható.

Munkarend: teljes munkaidőben

Pályázat benyújtásának módja:

A pályázatokat a Győr-Moson-Sopron Megyei Büntetés-végrehajtási Intézet parancsnokához - 9021 Győr, Jókai u. 18. – címen kell benyújtani. Kérjük a borítékon feltüntetni a munkakör megnevezését: „Körletfelügyelő”. A pályázatokat elektronikus formában a halmai.tamas@bv.gov.hu e-mail címre is megküldheti.

Pályázat benyújtásának határideje: 2018. szeptember 30.

Pályázat elbírálásának határideje: 2018. október 5.

A pályázat elbírálásának módja, rendje:

A beosztás áthelyezés esetén az áthelyezésre jogosult szerv vagy szervezeti egység vezetőjének hozzájárulása alapján tölthető be.

A pályázattal kapcsolatban bővebb felvilágosítás kérhető – hivatali munkaidőben - az alábbi telefonszámokon: (96) 312-566, NTG: 117-1500, 117-1502, illetve a halmai.tamas@bv.gov.hu és takacs.eszter@bv.gov.hu e-mail címeken a Személyügyi és Szociális osztályon.

**Győr, 2018. szeptember 10.**

 **Mihály Attila bv. ezredes**

 **parancsnok**